BKI เปิดขายประกันผ่านไอโฟน
BKI เปิดตัว Application ขายประกันภัย บน iPhone รายแรก
10 พ.ค. 2554

BKI เปิดตัว Application ขายประกันภัย บน iPhone รายแรก
นายอภิสิทธิ์ อนันตนาถรัตน  ผู้อำนวยการธุรกิจลูกค้ารายย่อย บริษัท กรุงเทพประกันภัย(BKI) เปิดเผยว่า  บริษัทเปิดตัว Application  “BKI iCare” รองรับลูกค้าล้ำสมัยที่ใช้โทรศัพท์มือถือ iPhone เป็นรายแรก เพราะกำลังเป็นที่นิยมและมีแนวโน้มเติบโตขึ้นอย่างต่อเนื่อง โดย Application ได้ออกแบบเพื่อการใช้งานที่ง่ายไม่ยุ่งยากเพื่อเติมเต็มในทุก Lifestyle  โดยระยะแรกให้บริการทำประกันภัยผ่าน iPhone   โดยจะเริ่มรุกตลาดประกันภัยการเดินทางต่างประเทศ เนื่องจากปัจจุบันผู้ที่เดินทางต่างประเทศจะเข้ามาซื้อประกันภัยผ่านเว็บไซต์เพิ่มขึ้นมาก  และเตรียมขยายผลไปสู่ประกันภัยประเภทอื่นๆ เช่น ประกันภัยรถยนต์ ประกันภัยอุบัติเหตุส่วนบุคคล และประกันอัคคีภัย เป็นต้น 
นอกจากนี้ ยังให้บริการข้อมูลข่าวสารที่เกี่ยวข้องกับการประกันภัยเดินทางต่างประเทศ เช่น ข้อมูลสถานทูตไทยในต่างประเทศ และการบริการช่วยเหลือฉุกเฉิน ตลอด 24 ชั่วโมง การให้บริการหมายเลขโทรศัพท์การแจ้งเคลมสินไหมทดแทน  ทั้งการเคลมประกันภัยรถยนต์ ประกันภัยอุบัติเหตุและสุขภาพ และประกันภัยประเภทอื่นๆ โดยลูกค้าสามารถโทรศัพท์ติดต่อแจ้งเคลมสินไหมทดแทนได้ในทันที